Book Bazaar April 2026
2026-04-19 11:00 - 17:00 (Asia/Nicosia) | Wagmi Coffee, Agiou Andreou 139, Λεμεσός, Λεμεσός, 3036
Ο μη-κερδοσκοπικός οργανισμός TAKE ME HOME και η εθελοντική ομάδα Project Whisker διοργανώνουν παζαράκι μεταχειρισμένων βιβλίων για καλό σκοπό😻🐾
Ελάτε την Κυριακή, 19 Απριλίου για να στηρίξετε τον οργανισμό μας και να βοηθήσετε να συγκεντρώσουμε έσοδα για τη φροντίδα και περίθαλψη αδέσποτων ζώων. 📚
ΔΩΡΕΑΝ είσοδος & Βιβλία από €1 μόνο
📅 Κυριακή 19.04, 11:00–17:00
📍 WAGMI (Αγίου Ανδρέου 139, 3036 Λεμεσός)
Περισσότερες πληροφορίες εδώ: https://fb.me/e/4MSFLdvQo

Ο Παπουτσωμένος Γάτος στη Λευκωσία
2026-04-19 11:30 - 16:00 | Δημοτικό Θέατρο Λατσιών, Λεωφ. Γιάννου Κρανιδιώτη 57, Λευκωσία, Λατσιά, 2220
Το κλασικό αριστούργημα «Ο Παπουτσωμένος Γάτος» παρουσιάζεται για πρώτη φορά στην Κύπρο, σε μια φαντασμαγορική διαδραστική παράσταση που θα λατρέψει όλη η οικογένεια!
Ο πιο γοητευτικός γάτος όλων των παραμυθιών αναλαμβάνει να βοηθήσει το φτωχό αφεντικό του να αλλάξει τη μοίρα του και να γίνει μεγάλος βασιλιάς. Μέσα από παιχνίδια, χορό και τη συμμετοχή των παιδιών, το σκανταλιάρικο δίδυμο ξεσηκώνει ένα ολόκληρο χωριό σε μια ξεκαρδιστική περιπέτεια γεμάτη φαντασία!
Μικροί και μεγάλοι θα γίνουν μέρος της ιστορίας, θα κυνηγήσουν ροζ λαγούς και στρουθοκαμήλους, και θα χορέψουν σε ένα μαγικό ταξίδι γεμάτο γέλιο και εκπλήξεις.
Ένα έργο για τη φιλία, την οικογένεια και τη δύναμη της συνεργασίας
Διαδραστική εμπειρία με ενεργή συμμετοχή των παιδιών
Μαγικά κόλπα, τραγούδι, χορός και εντυπωσιακά κοστούμια
Πληροφορίες Παραστάσεων
Λεμεσός
Θέατρο Πάνω Πολεμιδιών
Σάββατο 18 Απριλίου
Ώρα: 16:00
Λευκωσία
Θέατρο Λατσιών
Κυριακή 19 Απριλίου
Ώρες: 11:30 & 16:00
Πολιτική Εισιτηρίων
Παιδιά από 2 ετών και άνω απαιτείται να διαθέτουν το δικό τους εισιτήριο και κάθισμα.
Παιδιά κάτω των 2 ετών μπορούν να παρακολουθήσουν την παράσταση χωρίς εισιτήριο, εφόσον κάθονται στην αγκαλιά συνοδού (χωρίς ξεχωριστή θέση).
Extra Εμπειρία
Ελάτε νωρίς! Στην είσοδο του θεάτρου, τα παιδιά θα έχουν την ευκαιρία να φωτογραφηθούν με αγαπημένους χαρακτήρες όπως ο Donald, η Daisy και τα Minions!
Συντελεστές
Κείμενο / Σκηνοθεσία: Νίκος Λημνιός
Χορογραφίες / Βοηθός Σκηνοθέτη: Νάντια Αντωνίου
Μουσική / Στίχοι: Νίκη Γρανά
Σχεδιασμός Φωτισμών: Δημήτρης Χύτος
Αφηγητής (φωνή): Γεράσιμος Σκιαδαρέσης
Παραγωγή: Θεατρική Διάδραση
ΤΙΜΕΣ ΕΙΣΙΤΗΡΙΩΝ
ΖΩΝΗ Α: €14
ΖΩΝΗ Β: €12
ΖΩΝΗ Γ: €8
ΠΡΟΠΩΛΗΣΗ ΕΙΣΙΤΗΡΙΩΝ
Επίσημα σημεία πώλησης εισιτηρίων της εκδήλωσης είναι το ticketmaster.cy και τα καταστήματα ACS Courier.

Epoxy Resin Jewellery Workshop
2026-04-19 12:00 | Λεμεσός, Λεμεσός, Λεμεσός, 3040
Workshops in April! 🌟
1. Perfume – 04.04 (12:00-13:30) – 90€
2. Texture Painting – 05.04 (12:00-13:30) – 70€
3. Mosaics – 18.04 (10:00-11:30) – 70€
4. Pottery – 18.04 & 25.04 (17:00-18:30) – 130€
5. Epoxy resin jewellery – 19.04 (12:00-13:30) – 80€
6. Bas-relief of a botanist – 26.04 (12:00-13:30) – 80€
Space is limited! Sign up via direct 💝

Epoxy Resin Jewellery
2026-04-19 12:00 | Λεμεσός, Λεμεσός, Λεμεσός, 3040
We remind you that we have some cool upcoming workshops! 🌸
•Mosaics – 18.04 (10:00-11:30) – 70€
•Pottery – 18.04 & 25.04 (17:00-18:30) – 130€
•Epoxy resin jewellery – 19.04 (12:00-13:30) – 80€
In addition, we can organize an event at your request, any workshop or leisure activity🌈

Φεστιβάλ Παράδοσης στους Εργάτες
2026-04-19 12:00 | Δημοτικό Σχολείο Εργατών, Εργάτες, Λευκωσία, Εργάτες, 2643
Το χωριό Εργάτες σας προσκαλεί την Κυριακή 19 Απριλίου 2026 σε ένα ξεχωριστό Φεστιβάλ Παράδοσης, γεμάτο γεύσεις, αρώματα και στιγμές αυθεντικής διασκέδασης. Από τις 12:00 το μεσημέρι, το Δημοτικό Σχολείο Εργατών μετατρέπεται σε έναν ζωντανό χώρο συνάντησης, όπου η παράδοση συναντά τη γαστρονομία.
Ξεχωριστή παρουσία στην εκδήλωση θα έχει ο Chef Χρίστος Χριστοδούλου, ο οποίος θα μαγειρεύει ζωντανά, προσφέροντας μοναδικές γευστικές εμπειρίες στο κοινό.
Στον χώρο θα διατίθενται παραδοσιακά και αγαπημένα εδέσματα, όπως σουβλάκια, γύρος, burger, κούπες, πουρέκια και λουκουμάδες, καθώς και καφές, λεμονάδες και ποτά, καλύπτοντας κάθε γούστο.
Μια όμορφη ευκαιρία για να βρεθούμε όλοι μαζί, να απολαύσουμε την κυπριακή κουζίνα και να ζήσουμε μια ημέρα γεμάτη παράδοση, γεύση και καλή παρέα. Σας περιμένουμε.

Το Τρίπτυχο της Ζύμωσης: Ψωμί, Τυρί, Κρασί
2026-04-19 12:00 | Εκπαιδευτικό Κέντρο Ατσάς, Αγίας Ειρήνης 1 Σκουριώτισσα,Κατύδατα, Λευκωσία, 2835
Το Εκπαιδευτικό Κέντρο Ατσά διοργανώνει και σας προσκαλεί στην εκδήλωση «Το Τρίπτυχο της Ζύμωσης: Ψωμί, Τυρί, Κρασί», με θέμα «Από την Παράδοση στη Διατροφή».
Μέσα από ένα ξεχωριστό γαστρονομικό ταξίδι από την αρχαιότητα στη σύγχρονη διατροφή, οι συμμετέχοντες θα έχουν την ευκαιρία να παρακολουθήσουν ενδιαφέρουσες εισηγήσεις για τη διατροφική και πολιτιστική αξία του ψωμιού, του τυριού και του κρασιού.
📅Κυριακή, 19 Απριλίου 2026
⏰Ώρα προσέλευσης: 12:00
📍Εκπαιδευτικό Κέντρο Ατσάς, Σκουριώτισσα, 2835 Κατύδατα, Λευκωσία
🎫Είσοδος €15 (προαπαιτείτε κράτηση)
🧾Θα δοθεί πιστοποιητικό παρακολούθησης.
Περισσότερες πληροφορίες & κρατήσεις στο 📞99 374 884.

Make Whatever You Like Ceramic Workshop
2026-04-19 14:00 | Tochka Ceramic Studio, Konstantinou Palaiologou 44, Λευκωσία, Λευκωσία, 1015, Κύπρος
Hey friends! Here is the workshop schedule for april 🎈 Tickets available on our website
⚪️ 3/4 Friday 16:00 – 18:00
Heart Shaped Bowl
[ENG/GR]
⚪️ 4/4 Saturday 12:00 – 13:30
Clay Play for Kids
[ENG/GR]
⚪️ 5/4 Sunday 10:30 – 12:30
Compartment Plate
[ENG/GR]
⚪️ 5/4 Sunday 13:30 – 15:30
Travel Mug
[ENG/GR]
⚪️ 9/4 Thursday 11:00 – 13:00
Freeform on wheel (Semi-private)
[ENG]
⚪️ 10/4 Friday 17:00 – 19:00
Clay with Wine: Plate
[ENG/GR]
⚪️ 11/4 Saturday 14:00 – 16:00
Pinching Mug
[ENG/GR]
⚪️ 16/4 Thursday 18:00 – 20:00
Freeform on wheel (Semi-private)
[GR]
⚪️ 18/4 Saturday 11:00 – 13:00
Freeform on wheel (Semi-private)
[GR]
⚪️ 18/4 Saturday 12:30 – 14:00
Parent & Kid Workshop
[ENG/GR]
⚪️ 19/4 Sunday 14:00 – 16:00
Make Whatever you like
[ENG]
⚪️ 24/4 Friday 17:00 – 19:00
Ceramic Tic-Tac-Toe Game
[ENG/GR]
⚪️ 25/4 Saturday 11:00 – 13:00
Chip & Dip Bowl
[ENG/GR]
⚪️ 25/4 Saturday 14:00 – 16:00
Pasta Bowl
[ENG/GR]
⚪️ 25/4 Friday 16:30 – 18:30
Clay with Wine: 2D Flower Vase
[ENG/GR]
⚪️ 26/4 Sunday 14:00 – 16:00
Mug with Splashes of Colour
[ENG]
⚪️ 28/4 Tuesday 18:00 – 20:00
Ramen Bowl
[ENG/GR]

1ο Φεστιβάλ Αντικριστού
2026-04-19 14:00 | Lavender Weddings & Events, Parko Prasini Laxia, Λάρνακα, Αβδελλερό, 7501
Την Κυριακή 19 Απριλίου, από τις 14:00, το Lavender Venue φιλοξενεί το 1ο Φεστιβάλ Αντικριστού, ένα event αφιερωμένο σε μία από τις πιο αυθεντικές και αγαπημένες παραδόσεις της κυπριακής κουζίνας.
Το αντικρυστό δεν είναι απλώς φαγητό — είναι εμπειρία. Πρόκειται για έναν παραδοσιακό τρόπο ψησίματος κρέατος, κυρίως αρνιού, όπου τα κομμάτια τοποθετούνται γύρω από τη φωτιά, “αντικριστά”, και ψήνονται αργά με τη θερμότητα. Χωρίς άμεση επαφή με τη φλόγα, το κρέας διατηρεί όλους τους χυμούς του και αποκτά μια ιδιαίτερη καπνιστή γεύση που το κάνει πραγματικά ξεχωριστό.
Στο φεστιβάλ, επισκέπτες θα έχουν την ευκαιρία να απολαύσουν αυθεντικό αντικρυστό από έμπειρους ψήστες, συνοδευόμενο από ζωντανή μουσική, ποτό και μια ατμόσφαιρα που φέρνει κοντά παρέες και δημιουργεί στιγμές.
Lavender Venue
Κυριακή 19 Απριλίου
14:00
Σημεία προπώλησης:
• Λευκωσία – Prima House: 22492575
• Λάρνακα – Party Guide: 97681112
• Λεμεσός – Proteas: 99294434
• Ψευδάς – Πάρης: 99233999
• Ξυλοφάγου – Γιάννης: 96283550
Μια γιορτή γεύσης και παράδοσης σε περιμένει μην τη χάσεις!

Atmosphere Circus στη Λευκωσία
2026-04-19 14:00 - 17:00 | Λευκωσία, Λευκωσία, Λευκωσία, 1065
Μεγάλη πρεμιέρα στη Λευκωσία αυτή την Παρασκευή 13 Μαρτίου 2026.
Η μαγεία, η αδρεναλίνη και το αυθεντικό πνεύμα του ιταλικού τσίρκου “Atmosphere” ζωντανεύουν στη Μεγάλη Σκηνή!
Το Circus Atmosphere έρχεται στη Λευκωσία με ένα εντυπωσιακό σόου γεμάτο ακροβατικά, γέλιο, μουσική και μαγικές στιγμές για μικρούς και μεγάλους!
Τι σας περιμένει μέσα στη Μεγάλη Σκηνή;
Ακροβάτες που αψηφούν τη βαρύτητα
Τολμηρές τούμπες, θεαματικά άλματα και ιπτάμενα ακροβατικά που κόβουν την ανάσα και κρατούν το κοινό καθηλωμένο!
Ξεκαρδιστικοί κλόουν
Γέλιο χωρίς σταματημό, απίθανα σκετς και στιγμές που θα μείνουν αξέχαστες σε όλη την οικογένεια.
Extreme Motor Show – Σφαίρα του Θανάτου
Αδρεναλίνη στο κόκκινο! Τολμηροί μοτοσικλετιστές σε ιλιγγιώδεις ταχύτητες μέσα στη Σφαίρα του Θανάτου, με ακροβατικά που αψηφούν κάθε λογική.
Πολύχρωμες μασκότ
Χαρακτήρες σε φυσικό μέγεθος που τα παιδιά θα λατρέψουν, θα φωτογραφηθούν και θα θυμούνται για πάντα.
Ζωντανές παραστάσεις
Μουσική, χορός, φώτα και θεατρική ατμόσφαιρα συνθέτουν ένα φαντασμαγορικό σόου για όλες τις ηλικίες.
Διασκέδαση για όλη την οικογένεια
Ένα πλήρες υπερθέαμα που συνδυάζει τέχνη, δράση και μαγεία, ιδανικό για μικρούς και μεγάλους!
Πληροφορίες: 99809600.
Προπώληση εισιτηρίων στο ταμείο του τσίρκου
Ώρες ταμείου: 12:00 – 19:00 (Δευτέρα – Κυριακή)
Πρόγραμμα Παραστάσεων 👉 https://www.facebook.com/p/TicketlineCy-61572492224396/

Cult Experiences Festival
2026-04-19 14:00 - 23:30 | Λεμεσός, Λεμεσός, Λεμεσός, 3040
Cult Experiences Festival
The Cult Experiences Festival is a major creative event in Limassol, Cyprus. It brings together film, music, fashion, dance, and photography in one celebration.
What’s Included:
• Screenings – Music videos, fashion films, and dance films from Cyprus and abroad
• Live Performances – Fashion shows, dance acts, and concerts with local and international artists
• Photography Exhibition – Showcasing work inspired by music, dance, and fashion
• Talks & Q&A – Meet filmmakers, choreographers, designers, and musicians
• Red Carpet Entrance – Glamorous opening for creators, artists, and guests
• Networking Event – A chance for artists and professionals to connect and collaborate
• Awards Ceremony – Prizes for best films, choreography, cinematography, styling, and more
Submissions
Artists can submit their:
• Music Video
• Fashion Film
• Dance Film
• Music Photograph
• Fashion Photograph
• Dance Photograph
All submissions are accepted through the festival’s official platforms (Cult Experiences website and FilmFreeway).
www.cultexperiences.com/festival
Why It’s Special
Combines three festivals in one:
• Cyprus Music Video Festival
• Cyprus Fashion Film Festival
• Cyprus Dance Film Festival
• Includes a photography exhibition alongside screenings and performances
• Offers networking opportunities for artists, producers, and audiences
• Blends different art forms for a unique cultural experience

Πασχαλινές Εκδηλώσεις Κ.Σ Κελλακίου
2026-04-19 17:00 | Κελλάκι, Κελλάκι, Λεμεσός, Κελλάκι, 4500

Μεταφράσεις στη Λευκωσία
2026-04-19 18:00 | Θέατρο ΘΟΚ, Grigori Afxentiou 9, Λευκωσία, Λευκωσία, 1096
Γραμμένο το 1980, το εμβληματικό έργο του Φρίηλ μας μεταφέρει στην Ιρλανδία του 1833, σε μια περίοδο ριζικών εξωτερικών και εσωτερικών ανακατατάξεων. Σε ένα υπαίθριο αγροτικό σχολείο στο Ντόνεγκαλ, μια μικρή κοινότητα βρίσκεται αντιμέτωπη με την πρώτη βρετανική χαρτογράφηση της χώρας και τον εξαγγλισμό των ιρλανδικών τοπωνυμίων, αλλά και με την αντικατάσταση της παραδοσιακής εκπαίδευσης από το νέο εθνικό σύστημα εκπαίδευσης. Καθώς ο τόπος μετονομάζεται και η ντόπια γλώσσα μετασχηματίζεται, όσα θεωρούνταν σταθερά και οικεία αρχίζουν να κλονίζονται, σηματοδοτώντας τη σταδιακή απώλεια της πολιτισμικής ταυτότητας και το βίωμα του ξεριζωμού.
Μέσα από τη σύγκρουση παλαιών και νέων θεσμών, ο Φρίηλ φωτίζει την πολυπλοκότητα της γλώσσας ως φορέα ιστορικής μνήμης και συλλογικής εμπειρίας. Ο ίδιος έχει περιγράψει τις Μεταφράσεις ως «ένα έργο για τη γλώσσα», όμως η γλώσσα εδώ δεν είναι απλώς εργαλείο επικοινωνίας: γίνεται πεδίο εξουσίας, παρεξήγησης, επιβολής και αντίστασης. Η χαρτογράφηση και η ονοματοδοσία δεν λειτουργούν ως ουδέτερες διοικητικές πράξεις, αλλά ως μηχανισμοί που επανακαθορίζουν τη σχέση μιας κοινότητας με τον τόπο της. Η γραφή του Φρίηλ, άλλοτε πικρή και τρυφερή, σκληρή και ευαίσθητη, και άλλοτε λυρική και χιουμοριστική, ξεδιπλώνει έναν στοχασμό για τη γλώσσα και τον πολιτισμικό χαρακτήρα ενός έθνους, με τις λέξεις να αποκαλύπτουν τα όρια, τα ρήγματα αλλά και τις δυνατότητες της επικοινωνίας.
Ο σκηνοθέτης της παράστασης, Patrick Myles, ο οποίος υπογράφει και τη μετάφραση του έργου μαζί με τον συνεργάτη σκηνοθέτη του Ανδρέα Τσέλεπο, προσεγγίζει τον σφυγμό της εποχής με ρεαλιστική ακρίβεια, ενεργοποιώντας παράλληλα ένα σύστημα αναφορών που γεφυρώνει την Ιρλανδία του 19ου αιώνα με την αποικιοκρατούμενη Κύπρο.
Ταυτότητα παράστασης
Μετάφραση: Ανδρέας Τσέλεπος – Patrick Myles
Σκηνοθεσία: Patrick Myles
Συνεργάτης Σκηνοθέτης: Ανδρέας Τσέλεπος
Σκηνικά: Έλενα Τερέπεη
Κοστούμια: Έλενα Κατσούρη
Μουσική: Aoife Kavanagh
Σχεδιασμός φωτισμού: Γεώργιος Κουκουμάς
Βοηθός σκηνοθέτη (στο πλαίσιο πρακτικής άσκησης): Μαρία Καραμπάτση
Παίζουν: Αλεξία Αλέξη, Graham Butler, Ανδρέας Δανιήλ, Nigel Hastings, Σεμέλη Κυριαζή, Μαρίνα Μανδρή, Ανδρέας Παπαμιχαλόπουλος, Γιώργος Μουαΐμης,
Μιχάλης Μουστάκας, Ανδρέας Τσέλεπος
Παραστάσεις
Λευκωσία
Θέατρο ΘΟΚ, Κεντρική Σκηνή «Εύης Γαβριηλίδης»
Από 28 Μαρτίου 2026
Παρασκευή, Σάββατο στις 20:00 και Κυριακή στις 18:00
Πάφος
Μαρκίδειο Θέατρο
Τετάρτη 29 Απριλίου 2026 στις 20:30
Λάρνακα
Δημοτικό Θέατρο Γ. Λυκούργος
Τετάρτη 6 Μαΐου 2026 στις 20:30
Λεμεσός
Θέατρο Ριάλτο
Παρασκευή 15 Μαΐου 2026 στις 20:30
Υπερτιτλισμένες παραστάσεις
Λευκωσία
Παρασκευή 24 Απριλίου 2026 (αγγλικά και τουρκικά)
Σάββατο 25 Απριλίου 2026 (ελληνικά)
Λεμεσός
Παρασκευή 15 Μαΐου 2026 (αγγλικά και τουρκικά)
Πληροφορίες
▪Ηλεκτρονικά στη σελίδα www.thoc.org.cy
▪Ταμείο Θεάτρου ΘΟΚ, τηλ. 77772717 (Τρίτη-Κυριακή 10:00-13:30 & 16:00-18:00)
Τιμές Εισιτηρίων
€15 | €6 (άνεργοι, συνταξιούχοι, πολύτεκνοι με την επίδειξη του αντίστοιχου αποδεικτικού εγγράφου και άτομα κάτω των 25 ετών με την επίδειξη πολιτικής ταυτότητας)

Hansel & Gretel
2026-04-19 18:30 | Δημοτικό Θέατρο Λευκωσίας, Μίκη Θεοδωράκη 6, Λευκωσία, 1097
Η Σχολή Μουσικής και Μπαλέτου La Ronda παρουσιάζει το μπαλέτο Hansel & Gretel ✨
Μια μαγική παράσταση μπαλέτου για όλη την οικογένεια, γεμάτη φαντασία, μουσική και χορό, που ζωντανεύει το αγαπημένο παραμύθι στη σκηνή.
📅 19 Απριλίου 2026
🕡 18:30
📍 Δημοτικό Θέατρο Λευκωσίας
🎟 Τα εισιτήρια για το κοινό θα είναι διαθέσιμα από 23 Μαρτίου μέσω Ticketmaster.cy και ACS Couriers.
Ελάτε να ταξιδέψουμε μαζί στον μαγικό κόσμο του Hansel & Gretel μέσα από την τέχνη του μπαλέτου!
Για πληροφορίες 99417631

Glass. Kill. Bluebeard. Imp.
2026-04-19 18:30 | Λευκωσία, Λευκωσία, Λευκωσία, 1065
Η Open Arts παρουσιάζει το έργο της Κάριλ Τσέρτσιλ «Glass. Kill. Bluebeard. Imp.», σε σκηνοθεσία Αθηνάς Κάσιου, από τις 19 Απριλίου, μετατρέποντας ένα κτήριο στην Παλιά Λευκωσία σε έναν πολυεπίπεδο θεατρικό χώρο αφήγησης και εμπειρίας.
Πρόκειται για μια σπονδυλωτή σύνθεση τεσσάρων σύντομων έργων (2019), που παρουσιάστηκαν αρχικά μαζί και αποτελούν χαρακτηριστικό δείγμα της ύστερης δραματουργίας της Τσέρτσιλ– μιας από τις σημαντικότερες σύγχρονες φωνές του αγγλόφωνου θεάτρου. Στο έργο της, η Τσέρτσιλ επανέρχεται σταθερά σε ζητήματα εξουσίας, φύλου, βίας και κοινωνικών δομών, μέσα από πειραματικές μορφές και αφηγηματικές ρήξεις. Το συγκεκριμένο σετ έργων συνεχίζει αυτή τη γραμμή, συνδυάζοντας μύθο, παραμύθι, ωμή πραγματικότητα και ποιητική αφαίρεση.
Οι τέσσερις ιστορίες, «Glass», «Kill», «Bluebeard’s Friends» και «Imp», λειτουργούν ως αυτόνομα επεισόδια, αλλά και ως συγκοινωνούντα δοχεία, όπου επανέρχονται μοτίβα βίας, ευθραυστότητας και επαναλαμβανόμενων αφηγήσεων. Όπως υποδηλώνει η παράσταση «Οι μύθοι επαναλαμβάνονται και εμείς είμαστε πάντα δημιουργοί και θύματά τους».
Στο Glass, ένα κορίτσι από γυαλί γίνεται μια εύθραυστη μεταφορά για το τραύμα, την επιθυμία και την αδυναμία της ανθρώπινης επαφής να προστατεύσει από τον πόνο. Η ποιητική γραφή συνδυάζεται με μια σχεδόν σωματική αίσθηση κινδύνου, καθώς η ευθραυστότητα δεν είναι μόνο συμβολική αλλά κυριολεκτική.
Το Kill ξεδιπλώνεται ως ένας αδιάκοπος μονόλογος, όπου θεοί αφηγούνται έναν κύκλο αρχαιοελληνικής βίας, εκδίκησης και οικογενειακών εγκλημάτων. Ο χρόνος διαρρηγνύεται και η αφήγηση μετατρέπεται σε μια σκοτεινή, σχεδόν εφιαλτική τοιχογραφία, όπου η βία αναπαράγεται ασταμάτητα.
Στο Bluebeard’s Friends, μια παρέα φίλων έρχεται αντιμέτωπη με τη συντριπτική αποκάλυψη ότι ο οικείος τους άνθρωπος είναι κατά συρροή δολοφόνος. Μέσα από επικαλυπτόμενους διαλόγους και ψυχολογικές εντάσεις, το έργο εξερευνά την ενοχή, την άρνηση και τα όρια της εμπιστοσύνης.
Το Imp, το εκτενέστερο μέρος της τετραλογίας, κινείται σε πιο αινιγματικό και υπαινικτικό επίπεδο, αφήνοντας χώρο σε μια πιο αφαιρετική, σχεδόν υπόγεια δραματουργία. Συχνά θεωρείται το πιο «ανοικτό» κομμάτι της σύνθεσης, όπου η αφήγηση διαχέεται και η έννοια της ιστορίας γίνεται ρευστή.
Η σκηνοθεσία της Κάσιου αξιοποιεί το ίδιο το κτήριο ως δραματουργικό εργαλείο, ενισχύοντας τη διάσπαση και τη συνύπαρξη των ιστοριών. Οι τέσσερις αφηγήσεις συγκροτούν ένα ενιαίο περιβάλλον, όπου ο θεατής καλείται να κινηθεί -νοητά ή και σωματικά- ανάμεσα σε διαφορετικές εκδοχές πραγματικότητας.
Συντελεστές
Συγγραφέας: Κάριλ Τσέρτσιλ
Μετάφραση: Γιάννης Καραούλης, Αθηνά Κάσιου
Σκηνοθεσία: Αθηνά Κάσιου
Σκηνικά & Κοστούμια: Λυδία Μανδρίδου
Σχεδιασμός Φωτισμού: Καρολίνα Σπύρου
Μουσική & Σχεδιασμός Ήχου: Della
Κίνηση: Φώτης Νικολάου
Βοηθός Σκηνοθέτιδας & Παραγωγής: Στέφανη Μουρούζη
Βοηθός Σκηνής: Σωσάννα Τομάζου
Φωτογραφία: Δημήτρης Λούτσιος
Παίζουν: Θανάσης Γεωργίου, Σοφία Καλλή, Γιάννης Καραούλης, Μυρτώ Κουγιάλη, Ανδρέας Κούτσουμπας, Αλέξανδρος Παρίσης, Λένια Σορόκου, Νιόβη Χαραλάμπους
>> Πρεμιέρα: Κυριακή 19 Απριλίου, Πλουτάρχου 11 (Παλιά Λευκωσία), 18.30. Παραστάσεις: 23, 26 Απριλίου & 3 Μαΐου 6.30μ.μ., 22, 27, 28, 29 Απριλίου & 4, 5, 6 Μαΐου, 20.00. Εισιτήρια: more.com, 9653522

Cyprus Music Video Festival
2026-04-19 19:00 | Opus Events Venue, Eleftherias 132, Λεμεσός, Λεμεσός, 3042
Το Cyprus Music Video Festival (CMVF) αποτελεί μέρος του Cult Experiences Festival στη Λεμεσό και είναι το πρώτο φεστιβάλ στην Κύπρο αφιερωμένο αποκλειστικά στα μουσικά βίντεο, γιορτάζοντας τη δημιουργικότητα μουσικών, σκηνοθετών και εικαστικών καλλιτεχνών.
Τι περιλαμβάνει:
• Προβολές – Τα καλύτερα κυπριακά και διεθνή μουσικά βίντεο στη μεγάλη οθόνη
• Ζωντανές εμφανίσεις – Συμμετοχή μουσικών, συγκροτημάτων και DJs
• Έκθεση φωτογραφίας – Με θέμα τη μουσική, παρουσιάζοντας φωτογραφίες εμπνευσμένες από τη μουσική ή από τα παρασκήνια
• Ομιλίες & Q&A – Συζητήσεις με σκηνοθέτες, μουσικούς και παραγωγούς
• Κόκκινο χαλί – Υποδοχή καλλιτεχνών, συνεργείων και καλεσμένων με στιλ
• Networking Event – Ευκαιρίες δικτύωσης με επαγγελματίες της μουσικής, κινηματογραφιστές και δημιουργούς
• Τελετή βραβείων – Διακρίσεις για Καλύτερο Μουσικό Βίντεο, Καλύτερη Σκηνοθεσία, Καλύτερη Φωτογραφία, Καλύτερο Μοντάζ, Καλύτερη Ιδέα και άλλα
Υποβολές
Οι καλλιτέχνες μπορούν να υποβάλουν:
• Επίσημο Μουσικό Βίντεο
• Ανεξάρτητο / Πειραματικό Μουσικό Βίντεο
• Μουσική Φωτογραφία – Φωτογραφίες εμπνευσμένες από τη μουσική, στιγμιότυπα από ζωντανές εμφανίσεις, πορτρέτα μουσικών ή δημιουργικές αποτυπώσεις του ήχου και του ρυθμού
Όλες οι υποβολές γίνονται μέσω των επίσημων πλατφορμών (ιστοσελίδα του Cult Experiences και FilmFreeway).
Γιατί ξεχωρίζει:
• Είναι το μοναδικό φεστιβάλ στην Κύπρο αφιερωμένο στα μουσικά βίντεο
• Περιλαμβάνει πλέον και τη μουσική φωτογραφία, γεφυρώνοντας τον ήχο με την εικόνα
• Προσφέρει προβολή και αναγνώριση σε μουσικούς, σκηνοθέτες, φωτογράφους και δημιουργικές ομάδες
• Δημιουργεί χώρο για δικτύωση και συνεργασία ανάμεσα στη μουσική και τη βιομηχανία του κινηματογράφου
• Παρουσιάζει τόσο mainstream όσο και πειραματικά έργα

Ματωμένα Στέφανα
2026-04-19 19:00 | Τεχνοχώρος ΕΘΑΛ, Franklin Roosevelt, Λεμεσός, Λεμεσός, 3012
Η παραγωγή «Ματωμένα Στέφανα», διασκευή του «Bodas de Sangre» του Φ. Γ. Λόρκα, ένα από τα κορυφαία έργα του παγκόσμιου θεάτρου, αποτελεί το δεύτερο μέρος μιας τριλογίας που ξεκίνησε με «Το Νησί» και εμβαθύνει στη θεματική της ΕΘΑΛ για το 2025-2026 «Γλώσσα, κοινότητες, επικοινωνία, διάλογος, πολυπολυτισμικότητα και συλλογική μνήμη». H πλοκή του έργου μεταφέρεται σε ένα μεικτό χωριό της Κύπρου των αρχών της δεκαετίας του 1960, όπου ο έρωτας και ο θάνατος συναντούν την πολιτική και κοινωνική διαίρεση. Μέσα από τον λόγο του Φεδερίκο Γκαρθία Λόρκα, το έργο συνομιλεί με την ιστορία, τη μνήμη και τις πληγές του τόπου.
Η συγκεκριμένη διασκευή επιχειρεί να φωτίσει τη σύνθετη ταυτότητα της Κύπρου, σε μια εποχή που ο έρωτας, η τιμή και το αίμα αποκτούν τραγική επικαιρότητα. Η παράσταση φέρνει στη σκηνή ηθοποιούς από τις δύο κοινότητες, ικανούς να κινηθούν ανάμεσα στη ρεαλιστική και τη λυρική γραφή, να μεταφέρουν τη σύγκρουση μέσα από τη σωματικότητα, τη σιωπή και το τραγούδι. Ηθοποιούς με εξαιρετικά προσόντα φωνής, κίνησης και λόγου, χρήσιμα για τη δημιουργία των λυρικών, απόκοσμων και μεταφυσικών σημείων της παράστασης.
Τα Ματωμένα Στέφανα δεν είναι απλώς μια κυπριακή εκδοχή του Λόρκα· είναι μια πράξη πολιτισμικής συμφιλίωσης. Μέσα από τον έρωτα και τον θάνατο, το έργο γίνεται γέφυρα ανάμεσα σε δύο κοινότητες και δύο γλώσσες. Η Κυπριακή εκδοχή της τραγωδίας του Λόρκα αποτυπώνει το παρελθόν, συνομιλεί με το παρόν και οραματίζεται ένα μέλλον όπου, ίσως, τα «ματωμένα στέφανα» να ξαναγίνουν στεφάνια ειρήνης.
Η Υπόθεση:
Η ιστορία τοποθετείται στην κυπριακή ύπαιθρο, λίγο μετά την Ανεξαρτησία. Ένας γάμος ανάμεσα σε δύο οικογένειες διαφορετικής εθνοτικής προέλευσης μετατρέπεται σε πεδίο σύγκρουσης, έρωτα και αίματος.
Η Μάνα, σημαδεμένη από τη δολοφονία του άντρα και του μικρότερου γιου της από την οικογένεια Demir, δίνει την ευχή της στον μεγάλο της γιο να παντρευτεί. Σύντομα όμως μαθαίνει πως η Νύφη υπήρξε αρραβωνιασμένη με τον Kenan, συγγενή των Demir, που συνδέεται με το παλιό αίμα ανάμεσα στις δύο οικογένειες.
Λίγο πριν τον γάμο, ο Kenan συναντά τη Νύφη και της ομολογεί τον πόθο του. Εκείνη τον αρνείται, όμως δεν παύει να τρέφει αισθήματα γι’ αυτόν. Τη νύχτα του γάμου, μέσα στο γλέντι, αποκαλύπτεται πως οι δυο τους το έσκασαν μαζί. Ο Γαμπρός, τυφλωμένος από οργή, τους καταδιώκει ……
ΣΥΝΤΕΛΕΣΤΕΣ
Κείμενο: Φ. Γ. Λόρκα
Μετάφραση: Μαρίνα Δημητρίου
Διασκευή/Δραματουργική Επεξεργασία: Αχιλλέας Γραμματικόπουλος- Μιχάλης Κολοκοτρώνης
Σκηνοθεσία: Αχιλλέας Γραμματικόπουλος
Βοηθός Σκηνοθέτης: Μιχάλης Κολοκοτρώνης
Σκηνικά/Κοστούμια: Γιώργος Γιάννου
Μουσική-στίχοι τραγουδιών/ ηχητικά τοπία: Χριστίνα Γεωργίου
Σχεδιασμός φωτισμού: Βασίλης Πετεινάρης
Στούντιο κινησιολογικής προετοιμασίας: Μαρί Dzaghigian Ιωάννου
Βοηθός Σκηνοθέτη: Γιάννα Γεωργιάδου
Επί σκηνής: Cevahir Caşgir , Αχιλλέας Γραμματικόπουλος, Γιώργος Ευαγόρου, Μαργαρίτα Ζαχαρίου, Ραφαέλλα Καβάζη, Μελίνα Κουτσόφτα, Ανδρέας Λόντου, Κωνσταντίνα Ξενοφώντος, Ευαγγελία Ονουφρίου, Zehra Parildak, Izel Seylani, Δήμητρα Χατζηγιάννη.
Μουσικός επί σκηνής: Χαράλαμπος Παντελή
Μετάφραση κειμένου στην Τουρκική: Çağdaş Polili
Φωτογραφίες: Γιώργος Γιάννου
Επιμέλεια προγράμματος – Έρευνα: Γιάννα Γεωργιάδου
Πρεμιέρα: 17 Απριλίου 2026
Πληροφορίες: 25877827

24ο Διεθνές Φεστιβάλ Κινηματογραφικές Μέρες Κύπρος 2026
2026-04-19 19:00, 2026-04-20 19:00 | Θέατρο Ριάλτο, Andrea Drousioti 19, Λεμεσός, Λεμεσός, 3040
Από τις 17 έως τις 25 Απριλίου 2026, οι αίθουσες του Θεάτρου Ριάλτο και του Zena Palace γεμίζουν ξανά με φως, φωνές και ιστορίες. Το 24ο Διεθνές Φεστιβάλ Κινηματογραφικές Μέρες Κύπρος επιστρέφει, προσκαλώντας το κοινό σε εννέα ημέρες όπου η εικόνα γίνεται εμπειρία και η αφήγηση πράξη παρουσίας.
Με κεντρική θεματική Life, η φετινή διοργάνωση δεν περιορίζεται στην προβολή ταινιών· προτείνει μια στάση απέναντι στον κόσμο. Σε μια εποχή αβεβαιότητας και μετασχηματισμών, ο κινηματογράφος γίνεται τόπος συνάντησης, μνήμης και αντίστασης. Κάθε ταινία, κάθε προβολή, κάθε συζήτηση αποτελεί υπενθύμιση ότι η ανθρώπινη εμπειρία, εύθραυστη αλλά επίμονη, παραμένει στο κέντρο της αφήγησης.
Καλλιτεχνική Διεύθυνση
Την καλλιτεχνική διεύθυνση της 24ης διοργάνωσης υπογράφουν η σκηνοθέτρια και ακαδημαϊκός Αργυρώ Νικολάου και ο σκηνοθέτης και παραγωγός Πέτρος Χαραλάμπους.
Οι δύο δημιουργοί διαμορφώνουν ένα πρόγραμμα που ισορροπεί ανάμεσα στην ανακάλυψη και την καθιέρωση, φιλοξενώντας ταινίες πρώτης προβολής από την Κύπρο και το εξωτερικό. Το βλέμμα τους στρέφεται σε έργα που τολμούν, που συνομιλούν με το παρόν, που αφηγούνται ιστορίες προσωπικές αλλά και βαθιά συλλογικές. Στόχος τους είναι ένα φεστιβάλ ζωντανό, ένας χώρος όπου το κοινό δεν παρακολουθεί απλώς, αλλά συμμετέχει.
Το Πρόγραμμα
Το φεστιβάλ ξεδιπλώνεται ως μια πολυεπίπεδη εμπειρία.
Το Διεθνές Διαγωνιστικό Τμήμα φέρνει στο προσκήνιο σύγχρονες κινηματογραφικές φωνές από όλο τον κόσμο. Ταινίες που αναμετρώνται με την εποχή τους, που αφηγούνται ιστορίες αντίστασης, απώλειας, επιμονής και ελπίδας, διεκδικώντας τον διάλογο με το κοινό.
Το Κυπριακό Διαγωνιστικό Τμήμα αποτελεί τον παλμό της τοπικής δημιουργίας. Εδώ, οι Κύπριοι δημιουργοί παρουσιάζουν το έργο τους σε μια πλατφόρμα που στηρίζει, αναγνωρίζει και προωθεί τη σύγχρονη εγχώρια κινηματογραφική ταυτότητα.
Το Viewfinder παρουσιάζει ταινίες που ξεχώρισαν στο διεθνές φεστιβαλικό τοπίο κατά την περασμένη χρονιά, αποτυπώνοντας νέες τάσεις και διακριτές δημιουργικές φωνές. Προσφέρει στο κυπριακό κοινό την ευκαιρία να γνωρίσει ανερχόμενους δημιουργούς και να παρακολουθήσει το έργο καταξιωμένων auteurs, των οποίων οι ταινίες συνεχίζουν να διαμορφώνουν τον σύγχρονο κινηματογραφικό διάλογο.
Τα Παράλληλα προγράμματα και εργαστήρια διευρύνουν το βλέμμα, προσφέροντας στιγμές αναστοχασμού και ανακάλυψης. Είναι ο χώρος όπου η κινηματογραφική εμπειρία αποκτά ιδιαίτερη ένταση και βάθος.
Ιδιαίτερη θέση κατέχει το τμήμα του Φεστιβάλ Κινηματογραφικές Μέρες για Παιδιά και Νεαρά Άτομα, που καλλιεργεί τη σχέση της νέας γενιάς με την κινηματογραφική γλώσσα, ενισχύοντας τη φαντασία, τη σκέψη και την κριτική ματιά των αυριανών θεατών.
Παράλληλα, το Dot.on.the.Map Industry Days λειτουργεί ως κόμβος επαγγελματικής συνάντησης και συνεργασίας. Δημιουργοί, παραγωγοί και επαγγελματίες της κινηματογραφικής βιομηχανίας συναντώνται, ανταλλάσσουν ιδέες και θέτουν τα θεμέλια για νέες συμπαραγωγές και διεθνείς συνέργειες.
Το αναλυτικό πρόγραμμα προβολών και παράλληλων δράσεων θα ανακοινωθεί σύντομα στην επίσημη ιστοσελίδα του φεστιβάλ.
Τα Βραβεία
Κατά την τελετή Λήξης θα απονεμηθούν τα ακόλουθα βραβεία:
● Βραβείο Καλύτερης Ταινίας
● Ειδικό Βραβείο Κριτικής Επιτροπής
● Βραβείο Καλύτερης Σκηνοθεσίας
● Βραβείο Καλύτερης Φωτογραφίας
● Βραβείο Καλύτερης Κυπριακής Ταινίας
● Βραβείο Καλύτερου Κύπριου Σκηνοθέτη
● Βραβείο Καλύτερης Ερμηνείας σε Κυπριακή Ταινία
● Βραβείο Κοινού
Το Βραβείο Κοινού, που απονέμεται βάσει της άμεσης αξιολόγησης των θεατών μετά από κάθε προβολή, υπενθυμίζει ότι η κινηματογραφική εμπειρία ολοκληρώνεται στη συνάντηση με το κοινό.
Πληροφορίες
Το Φεστιβάλ διοργανώνεται από το Τμήμα Σύγχρονου Πολιτισμού του Υφυπουργείου Πολιτισμού και το Θέατρο Ριάλτο.
Η 24η διοργάνωση του Cyprus Film Days θα πραγματοποιηθεί από 17 έως 25 Απριλίου 2026 στο Θέατρο Ριάλτο και στο Zena Palace.
Περισσότερες πληροφορίες:
www.cyprusfilmdays.com
Θέατρο Ριάλτο: 77 77 77 45
Facebook & Instagram: Cyprus Film Days International Festival

Sketching Sundays – Couple Edition
2026-04-19 19:00 | Ktirion 53, Athinas 25-27, Λευκωσία, Λευκωσία, 1017
Join us for a special Sketching Sundays session featuring a live couple model.
Because there are two models, poses are longer, giving you more time to focus, observe, and improve your drawing.
This session takes place at Ktirion 53 in a relaxed and creative environment.
🍷 A free glass of wine is included, so you can enjoy the experience while you draw.
Perfect for anyone who misses being creative and wants to spend time in a welcoming community with good company and great people.
Whether you’re a beginner or more experienced, this is a chance to slow down, connect, and enjoy a different kind of night out.

Ορφανά
2026-04-19 19:00 | Σατιρικό Θέατρο, Οδός Βλαδίμηρου Καυκαρίδη, 11-15, Λευκωσία, Αγλαντζιά, 2102
Το πολυβραβευμένο έργο του Dennis Kelly ξεδιπλώνει έναν κόσμο όπου η ασφάλεια του σπιτιού μετατρέπεται σε πεδίο σύγκρουσης, φόβου και ηθικών διλημμάτων. Στην καρδιά της ιστορίας βρίσκεται ένα ζευγάρι, η Χέλεν και ο Ντάνι, που απολαμβάνουν ένα φαινομενικά ήρεμο δείπνο. Η ηρεμία αυτή διαλύεται βίαια όταν ο Λίαμ, αδελφός της Χέλεν, εισβάλλει στο σπίτι γεμάτος αίματα. Η νύχτα που ακολουθεί θέτει σε δοκιμασία τις σχέσεις ανάμεσα στα τρία πρόσωπα, αποκαλύπτοντας πτυχές της ανθρώπινης φύσης που συνήθως μένουν στο σκοτάδι.
Ο Kelly δημιουργεί μια ιστορία που ξεκινά ως οικογενειακό δράμα και μετατρέπεται σταδιακά σε σκοτεινή εξερεύνηση της συνενοχής. Μέσα από έναν αμείλικτο ρυθμό και διαλόγους που χτυπούν σαν ανάσες πανικού, ξεγυμνώνει τις ρωγμές της σύγχρονης κοινωνίας: τον φόβο του «άλλου» και την κοινωνική βία που κρύβεται κάτω από το πέπλο της κανονικότητας. Στο έργο τίθεται διαρκώς ένα ερώτημα το οποίο όμως μένει αναπάντητο: μέχρι πού μπορεί να φτάσει κάποιος για να προστατεύσει την οικογένειά του, και ποιο τίμημα πληρώνει γι’ αυτό;
Στο επίκεντρο δεν βρίσκεται απλώς μια βίαιη πράξη, αλλά οι αποφάσεις των ηρώων για το πώς θα τη διαχειριστούν. Αυτό το δίλημμα τους μεταμορφώνει, αναγκάζοντάς τους να διαπραγματευτούν την ηθική τους, να δικαιολογήσουν τις πράξεις τους και τελικά να αποκαλύψουν την πραγματική τους ταυτότητα. Η βία δεν εμφανίζεται ως ξένο σώμα: γεννιέται μέσα στην ίδια την οικογένεια, τρέφεται από τα άγχη και τους φόβους της εποχής. Το αποτέλεσμα είναι μια παράσταση που δεν προσφέρει εύκολες λύσεις, αλλά επιδιώκει να αποκαλύψει την αλήθεια που υπάρχει πίσω από τις λέξεις, προσφέροντας στον θεατή μια εμπειρία βαθιάς ενδοσκόπησης, καλώντας τον να αντιμετωπίσει τη δική του άβολη σιωπή.
Συντελεστές:
Συγγραφέας: Dennis Kelly
Μετάφραση: Μαριάννα Καυκαρίδου
Σκηνοθεσία: Νεοκλής Νεοκλέους
Σκηνογραφία/Ενδυματολογία: Λάκης Γενεθλής
Μουσική: Σάββας Χρυσοστόμου
Σχεδιασμός Φωτισμού: Βικέντιος Χριστιανίδης
Βιντεοπροβολές: Γιώργος Αλεξάνδρου
Βοηθός Σκηνοθέτη: Μαρία Βοσκού
Φωτογραφίες – Trailer: Black Lemon
Κατασκευή Σκηνικού: Γιώργος Χριστιανόπουλος
Γραφικά: Νικολέττα Αρέστη, rst arts
Παίζουν: Βασίλης Μιχαήλ, Ηλιάνα Κάκκουρα, Λουκάς Προκοπίου.
ΠΑΡΑΣΤΑΣΕΙΣ:
Απρίλης: 19, 24, 25, 30
Μάιος: 2, 8, 9, 10, 15, 16, 17
Ώρα έναρξης παραστάσεων στις 8.00 μμ και Κυριακή στις 7.00 μμ
Διάρκεια Παράστασης: 95 λεπτά χωρίς διάλειμμα
Για ηλικίες 16 ετών και άνω.
ΕΙΣΟΔΟΣ: €15 | €12 (μαθητές, φοιτητές, συνταξιούχοι).
Δωρεάν είσοδος για θεατές με κινητικά προβλήματα.
ΕΙΣΙΤΗΡΙΑ:
www.satirikotheatro.com
Πληροφορίες/Εισιτήρια: ΣΑΤΙΡΙΚΟ ΘΕΑΤΡΟ 22312940
Email: satiriko.tameio@cytanet.com.cy

Έλλη Κοκκίνου στο Zazza
2026-04-19 19:00 | ZAZZA Music Theater, 23 Alkaiou street, Λευκωσία, Έγκωμη, 2404, Κύπρος
Η νυχτερινή ζωή της Λευκωσίας ετοιμάζεται να υποδεχτεί μια από τις πιο δυνατές μουσικές αφίξεις της άνοιξης, με ένα πρόγραμμα που συνδυάζει ενέργεια, συναίσθημα και αγαπημένες επιτυχίες που όλοι έχουμε τραγουδήσει.
Η πρεμιέρα έχει οριστεί για την Κυριακή του Πάσχα, 12 Απριλίου, δίνοντας το σύνθημα για μια σειρά από έξι μοναδικές εμφανίσεις στο ZAZZA Music Theater, που αναμένεται να γίνουν talk of the town. Με μια σκηνική παρουσία γεμάτη δυναμισμό και ένα πρόγραμμα που ισορροπεί ανάμεσα στο σήμερα και τις διαχρονικές επιτυχίες, το κοινό θα έχει την ευκαιρία να ζήσει βραδιές γεμάτες παλμό και αυθεντική διασκέδαση.
Μαζί της στη σκηνή θα βρίσκεται ο Γιάννης Γρόσης, ενώ συμμετέχει και η Μαρία Μακρή, δημιουργώντας ένα ολοκληρωμένο μουσικό σχήμα που υπόσχεται έντονες στιγμές και ανεβασμένη διάθεση από την αρχή μέχρι το τέλος.
Οι εμφανίσεις θα πραγματοποιούνται κάθε Σάββατο στις 22:00 και Κυριακή από νωρίς στις 19:00, δίνοντας επιλογές για διαφορετικά vibes εξόδου — είτε για μια δυνατή σαββατιάτικη βραδιά είτε για μια πιο χαλαρή αλλά εξίσου απολαυστική κυριακάτικη έξοδο.
Με ένα πρόγραμμα που παντρεύει τη διασκέδαση με τη νοσταλγία και την ένταση με το συναίσθημα, το ZAZZA Music Theater βάζει δυναμικά τη δική του υπογραφή στην ανοιξιάτικη διασκέδαση της πόλης. Οι κρατήσεις έχουν ήδη ξεκινήσει και όλα δείχνουν πως πρόκειται για ένα από τα πιο πολυσυζητημένα live της σεζόν.

Sketching Sundays - Couple Edition
2026-04-19 19:00 | Κτήριον 53, Athinas 25-27, Λευκωσία, Λευκωσία, 1017

Ματωμένα Στέφανα στην Κυπριακή διάλεκτο
2026-04-19 20:30 | Τεχνοχώρος ΕΘΑΛ, Franklin Roosevelt, Λεμεσός, Λεμεσός, 3012
Μια τολμηρή διασκευή του εμβληματικού έργου του Φεντερίκο Γκαρθία Λόρκα «Bodas de Sangre» στην κυπριακή διάλεκτο παρουσιάζει η ΕΘΑΛ με την παραγωγή «Ματωμένα Στέφανα», συνεχίζοντας τη συνεργασία της με τις ομάδες Point To Contemporary Theater και Anyhow Theatre Ensemble.
Η παράσταση που σκηνοθετεί ο Αχιλλέας Γραμματικόπουλος, αποτελεί το δεύτερο μέρος μιας τριλογίας που ξεκίνησε με «Το Νησί» και εμβαθύνει στη θεματική της ΕΘΑΛ για το 2025-2026 «Γλώσσα, κοινότητες, επικοινωνία, διάλογος, πολυπολυτισμικότητα και συλλογική μνήμη».
Μεταφέρει τη δράση σε ένα μεικτό χωριό της Κύπρου των αρχών της δεκαετίας του 1960. Εκεί, ο έρωτας και το πάθος διασταυρώνονται με την ιστορία, τις διακοινοτικές εντάσεις και τη βία, φωτίζοντας τις πληγές αλλά και τις δυνατότητες συμφιλίωσης.
Η διασκευή επιχειρεί να φωτίσει τη σύνθετη ταυτότητα της Κύπρου, σε μια εποχή που ο έρωτας, η τιμή και το αίμα αποκτούν τραγική επικαιρότητα.
Μέσα από μια σύγχρονη σκηνική προσέγγιση, η παράσταση φέρνει κοντά ηθοποιούς από τις δύο κοινότητες, με εξαιρετικά προσόντα φωνής, κίνησης και λόγου, χρήσιμα για τη δημιουργία των λυρικών, απόκοσμων και μεταφυσικών σημείων της παράστασης, δημιουργώντας έναν πολυφωνικό θεατρικό χώρο όπου η γλώσσα, το σώμα, η μουσική και η σιωπή συνυπάρχουν. Το έργο επιχειρεί να επαναδιατυπώσει την τραγωδία του Λόρκα ως μια βαθιά κυπριακή εμπειρία, όπου η έννοια της μοίρας αποκτά ιστορική και συλλογική διάσταση.
Η ιστορία εκτυλίσσεται γύρω από έναν γάμο που μετατρέπεται σε τραγωδία: παλιά μίση, ανεκπλήρωτοι έρωτες και οικογενειακές συγκρούσεις οδηγούν σε μια αναπόφευκτη έκρηξη βίας, αναδεικνύοντας τη λεπτή γραμμή ανάμεσα στην επιθυμία και την καταστροφή. Μέσα από τον έρωτα και τον θάνατο, το έργο γίνεται γέφυρα ανάμεσα σε δύο κοινότητες και δύο γλώσσες.
Η υπόθεση
Η ιστορία τοποθετείται στην κυπριακή ύπαιθρο, λίγο μετά την Ανεξαρτησία. Ένας γάμος ανάμεσα σε δύο οικογένειες διαφορετικής εθνοτικής προέλευσης μετατρέπεται σε πεδίο σύγκρουσης, έρωτα και αίματος.
Η Μάνα, σημαδεμένη από τη δολοφονία του άντρα και του μικρότερου γιου της από την οικογένεια Ντεμίρ, δίνει την ευχή της στον μεγάλο της γιο να παντρευτεί. Σύντομα όμως μαθαίνει πως η Νύφη υπήρξε αρραβωνιασμένη με τον Κενάν, συγγενή των Ντεμίρ, που συνδέεται με το παλιό αίμα ανάμεσα στις δύο οικογένειες.
Λίγο πριν τον γάμο, ο Κενάν συναντά τη Νύφη και της ομολογεί τον πόθο του. Εκείνη τον αρνείται, όμως δεν παύει να τρέφει αισθήματα γι’ αυτόν. Τη νύχτα του γάμου, μέσα στο γλέντι, αποκαλύπτεται πως οι δυο τους το έσκασαν μαζί. Ο Γαμπρός, τυφλωμένος από οργή, τους καταδιώκει…
Συντελεστές
Κείμενο: Φ. Γ. Λόρκα
Μετάφραση: Μαρίνα Δημητρίου
Διασκευή/Δραματουργική Επεξεργασία: Αχιλλέας Γραμματικόπουλος- Μιχάλης Κολοκοτρώνης
Σκηνοθεσία: Αχιλλέας Γραμματικόπουλος
Βοηθός Σκηνοθέτης: Μιχάλης Κολοκοτρώνης
Σκηνικά/Κοστούμια: Γιώργος Γιάννου
Μουσική-στίχοι τραγουδιών/ ηχητικά τοπία: Χριστίνα Γεωργίου
Σχεδιασμός φωτισμού: Βασίλης Πετεινάρης
Στούντιο κινησιολογικής προετοιμασίας: Μαρί Τζαγκιγκιάν Ιωάννου
Βοηθός Σκηνοθέτη: Γιάννα Γεωργιάδου
Επί σκηνής: Τζεβαχίρ Τζασγκίρ, Αχιλλέας Γραμματικόπουλος, Γιώργος Ευαγόρου, Μαργαρίτα Ζαχαρίου, Ραφαέλλα Καβάζη, Μελίνα Κουτσόφτα, Ανδρέας Λόντου, Κωνσταντίνα Ξενοφώντος, Ευαγγελία Ονουφρίου, Ζέχρα Παρλιντάκ, Ιζέλ Σεϊλανί, Δήμητρα Χατζηγιάννη.
Μουσικός επί σκηνής: Χαράλαμπος Παντελή
Μετάφραση κειμένου στην Τουρκική: Τσαγντάς Πολίλι
Φωτογραφίες: Γιώργος Γιάννου
Επιμέλεια προγράμματος – Έρευνα : Γιάννα Γεωργιάδου
>> Από Παρασκευή 17 Απριλίου, Θέατρο ΕΘΑΛ, Λεμεσός, 20.30. Πληροφορίες: 25877827

Ευρυδίκη στην Παλαιά Ελιά
2026-04-19 21:00 | Παλαιά Ελιά, Stadiou 44, Λευκωσία, Στρόβολος, 2062
Η Παλαιά Ελιά στον Στρόβολο υποδέχεται το 2026 με μια δυνατή σειρά από live εμφανίσεις, μετατρέποντας τις νύχτες μας σε αυθεντικές μουσικές εμπειρίες, γεμάτες συναίσθημα, ένταση και αγαπημένες μελωδίες. Από έντεχνο και ροκ μέχρι λαϊκές αφηγήσεις και σύγχρονους ήχους, το Live Stage της Παλαιάς Ελιάς φιλοξενεί καλλιτέχνες που ξέρουν να επικοινωνούν με το κοινό και να δημιουργούν στιγμές που μένουν.
Η αρχή γίνεται με τους Houseband του Κύκλου (08 Φεβρουαρίου), που μετακομίζει στη Λευκωσία, για μια βραδιά έντεχνου ροκ χωρίς τέλος, ενώ τη σκυτάλη παίρνουν στη συνέχεια ο Στέφανος Χατζηγιώρκας & DJ Stavros (15 & 22 Φεβρουαρίου), βάζοντας ρυθμό καρναβαλιού στις Κυριακές μας.
Τον Μάρτιο, το πρόγραμμα κορυφώνεται με τον Θάνο Καλλίρη (01 Μαρτίου), τους εκρηκτικούς Koza Mostra (15 Μαρτίου) και τον μοναδικό Σταύρο Σιόλα (29 Μαρτίου), σε βραδιές που κινούνται από το ροκ πάρτι μέχρι τη βαθιά, εσωτερική αφήγηση.
Η άνοιξη συνεχίζεται με τη Ευρυδίκη (19 Απριλίου), σε μια εμφάνιση γεμάτη συναίσθημα, ενώ ο κύκλος των live ολοκληρώνεται με τον Δημήτρη Μακρή (10 Μαΐου), σε ένα μουσικό ταξίδι «από το τώρα ως το πριν».

Virtual Race in memory of Stelios Kyriakides
2026-04-20 06:00 | Λάρνακα
Running in Cyprus along with the TUI Cyprus Marathon, in an effort to raise awareness for the altruistic life’s work and the athletic achievements of Stelios Kyriakides, we are organising a Virtual Race in his memory. As he was born in Pafos in 1910, the TUI Cyprus Marathon, organised in Pafos, is dedicated to this Marathon Legend.
Probably the greatest Marathon Legend of Greece & Cyprus who won the Boston Marathon in 1946 and he returned to Greece with the “Kyriakides Aid Package” of 25,000 tons of medical and food supplies along with $250,000 in cash from donations.
An inspiring person who was not only a pioneer in his athletic efforts but also compassionate and charitable in his everyday life.
The least we can do as runners is run the symbolic 7.7km in remembrance of him.
All participants can run the distance of 7.7km between 20/04 and 30/04 (20/04 is the date he won the Boston Marathon 1946). As an sign of appreciation, all participants will receive a custom Medal with the figure Stelios Kyriakides. The delivery will be done through the ACS of your choice or by post if living abroad. There is an optional t-shirt with the emblem he wore while winning the 1946 Boston Marathon.
Let’s raise awareness for this great human who changed the course of running and altruism.
A sincere thank you to our partners ACS Courier, who have helped make this happen.
REGISTRATIONS WILL OPEN SOON.

Human Nature
2026-04-20 10:00 | Γκαλερύ Κυπριακή Γωνιά, 45 Stadiou Street, Λάρνακα, Λάρνακα, 6020
Η πρώτη ατομική έκθεση της Χριστιάνας Χαραλάμπους, με τίτλο «Human Nature», παρουσιάζεται από τις 3 Απριλίου στη Λάρνακα, προτείνοντας μια εικαστική προσέγγιση της ανθρώπινης φύσης μέσα από την υλικότητα της κεραμικής.
Η έκθεση συγκεντρώνει πρόσφατα έργα που κινούνται ανάμεσα στο ένστικτο και τη συνείδηση, την ευθραυστότητα και την ανθεκτικότητα. Μέσα από οργανικές φόρμες και απτικές επιφάνειες, η καλλιτέχνιδα διερευνά την ανθρώπινη παρουσία ως μια διαρκώς μεταβαλλόμενη κατάσταση, που διαμορφώνεται μέσα από τον χρόνο, την εμπειρία και τη σχέση με το φυσικό περιβάλλον.
Εμπνευσμένη από τους ρυθμούς και τις χρωματικές ποιότητες της φύσης, η δουλειά της δημιουργεί έναν διάλογο ανάμεσα στο ανθρώπινο σώμα και την ύλη. Η κεραμική λειτουργεί εδώ όχι μόνο ως μέσο, αλλά ως φορέας μνήμης και μετασχηματισμού, αποτυπώνοντας ίχνη, φθορά και διαδικασία.
Η Χριστιάνα Χαραλάμπους, απόφοιτος του UAL – Camberwell College of Arts στο Λονδίνο, έχει αναπτύξει μια εικαστική γλώσσα που εκτείνεται τόσο στην κεραμική όσο και στη ζωγραφική. Ζει και εργάζεται στη Λάρνακα, όπου διατηρεί το δικό της εργαστήρι και δραστηριοποιείται και στον τομέα της διδασκαλίας.
Η έκθεση «Human Nature» αποτελεί την πρώτη ολοκληρωμένη ατομική της παρουσίαση, σηματοδοτώντας ένα σημαντικό βήμα στην καλλιτεχνική της πορεία.
Εγκαίνια: Παρασκευή 3 Απριλίου, Γκαλερί Κυπριακή Γωνιά, Λάρνακα, 19.30. Πληρ. 24621109. Διάρκεια: μέχρι Δευτέρα 21 Απριλίου. (Δευτέρα–Παρασκευή 10π.μ.- 1μ.μ. & 4.30-7μ.μ., Σάββατο 10π.μ.- 1μ.μ.)

2ο Φεστιβάλ Αειφορίας: QR Adventure Hunt στον Πεδιαίο Ποταμό
2026-04-20 11:00 | Λευκωσία, Λευκωσία, Λευκωσία, 1065
🌿 Ζήστε τον Πεδιαίο αλλιώς — μέσα από δράσεις, φύση και αειφορία!
Ο Κυπριακός Σύνδεσμος Αειφόρου Τουρισμού στηρίζει ενεργά το 2ο Φεστιβάλ Αειφορίας «Πεδιαίος… Ροή Ζωής», που θα πραγματοποιηθεί από τις 17 Απριλίου έως τις 10 Μαΐου και διοργανώνεται από το Γραφείο Επιτρόπου Περιβάλλοντος και Ευημερίας των Ζώων.
Εκφράζουμε τις θερμές μας ευχαριστίες και συγχαρητήρια στην Επίτροπο για την υιοθέτηση της ιδέας του Φεστιβάλ Αειφορίας Πεδιαίου και την ουσιαστική εξέλιξή του, ενισχύοντας με δημιουργικό τρόπο την περιβαλλοντική ευαισθητοποίηση και τη βιώσιμη ανάπτυξη.
Πρόγραμμα Φεστιβάλ
📱 App: https://eventorio.com/download
🌐 Online: https://app.eventorio.com/#events
📅 20/04/2026 – 10/05/2026 | 11:00–11:00
QR Adventure Hunt στον Πεδιαίο Ποταμό 🌳
Διοργάνωση: Κυπριακός Σύνδεσμος Αειφόρου Τουρισμού σε συνεργασία με EUROCY Innovations.
👉 https://app.eventorio.com/#events/14/session/412
📅 26/04/2026 | 10:00–12:00
Γνωρίζοντας τις πεταλούδες του Πεδιαίου 🦋
Διοργάνωση: Κυπριακός Σύνδεσμος Αειφόρου Τουρισμού σε συνεργασία με το Ανοικτό Πανεπιστήμιο Κύπρου
👉 https://app.eventorio.com/#events/14/session/387
📅 26/04/2026 | 11:00–13:00
Trash to Art | Καθαρίζουμε – Δημιουργούμε – Μαθαίνουμε 🎨
Τρεις παράλληλες δράσεις για την πλαστική ρύπανση, την κυκλική οικονομία και την περιβαλλοντική ευαισθητοποίηση
• Καθαρισμός ποταμού & καταγραφή απορριμμάτων
• Καλλιτεχνική δράση “Trash to Art”
• Παιδικό εργαστήρι «Μικροί Φύλακες του Πεδιαίου»
Η δράση αυτή αποτελεί μέρος του έργου «Keep our Sand and Sea Plastic Free – Destination Zero Waste Cyprus and Greece» του TUI Care Foundation και του CSTI.
Διοργάνωση: Κυπριακός Σύνδεσμος Αειφόρου Τουρισμού (CSTI)
👉 https://app.eventorio.com/#events/14/session/385
📅 08/05/2026 | 19:00–21:00
Silent River Disco / Acoustic Live 🎶
Διοργάνωση: Κυπριακός Σύνδεσμος Αειφόρου Τουρισμού (CSTI)
👉 https://app.eventorio.com/#events/14/session/402
👉 Ελάτε μαζί μας, επιλέξτε τη δράση που σας ταιριάζει και γίνετε μέρος της αλλαγής!

Ceramic Salad Bowl Workshop by the Sea
2026-04-20 18:00 | Art By The Sea, Agiou Georgiou, Πάφος, Χλώρακας, 8220
A beautiful lineup of ceramic workshops — perfect for beginners and pottery lovers alike.
💶 Price: €55 per workshop
💶 Price: €60 per Vase workshop
✔️ Transparent glaze included
🎨 Optional second session (self-glazing & decoration): €25
📍 Paphos
🙌 All materials included
✨ One-time workshops — no experience needed
(all materials and firing included) ready in 10 days
💭 No experience needed — just bring your imagination!
📍 Limited spots available — DM to book your place!

Το Βουνί στη Λευκωσία
2026-04-20 20:00 | Δημοτικό Θέατρο Λευκωσίας, Μίκη Θεοδωράκη 6, Λευκωσία, 1097
Το πολυβραβευμένο μυθιστόρημα της Λουΐζας Παπαλοΐζου μεταφέρεται στη θεατρική σκηνή, σε διασκευή και σκηνοθεσία της Μαρίας Κυριάκου, ζωντανεύοντας τον κόσμο του Ξενή, της Κόρης και του Σουηδού. Μέσα σε ένα αφαιρετικό σκηνικό, το έργο επικεντρώνεται στις σχέσεις που αναπτύσονται ανάμεσα στους χαρακτήρες και πραγματεύεται έννοιες όπως η μνήμη, η απώλεια και η βαθιά υπαρξιακή αναζήτηση.
Η πρεμιέρα της καινούριας παραγωγής των ομάδων À Vendre και Humart θα πραγματοποιηθεί στις 16 Απριλίου στο Δημοτικό Θέατρο Λευκωσίας. Παραστάσεις θα δοθούν επίσης στο Θέατρο Ριάλτο στη Λεμεσό, καθώς και στο Μαρκίδειο Δημοτικό Θέατρο Πάφου.
Με επίκεντρο ένα βουνό σε μια ακριτική περιοχή της Κύπρου, ξεδιπλώνεται η ιστορία των τριών προσώπων μέσα από μια αφήγηση που ξεκινά από τις αρχές του περασμένου αιώνα και ψηλαφίζει σημαντικές πτυχές της ιστορίας της Κύπρου, μέχρι και τις αρχές της δεκαετίας του ’70. Το ασφυκτικό περιβάλλον της ορεινής Κύπρου αλλά και οι αρχαιολογικές ανασκαφές της Σουηδικής Αποστολής στην περιοχή των Σόλων, την εποχή της Αγγλοκρατίας, αποτελούν το φόντο όπου η ιστορία εξελίσσεται.
Με μια σύγχρονη δραματουργία και μια δωδεκαμελή ομάδα ταλαντούχων ηθοποιών, η παράσταση μεταφέρει στη σκηνή τη γλώσσα, την ατμόσφαιρα και τη συγκινησιακή δύναμη ενός βιβλίου που διαβάστηκε και αγαπήθηκε πολύ από αναγνώστες και κριτικούς.
Το μυθιστόρημα της Λουΐζας Παπαλοΐζου τιμήθηκε το 2021 με το Κρατικό Βραβείο Μυθιστορήματος στην Κύπρο και (εξ ημισείας) με το Κρατικό Βραβείο Μυθιστορήματος στην Ελλάδα.
Παραστάσεις:
Πρεμιέρα: 16 Απριλίου (20:00) – Δημοτικό Θέατρο Λευκωσίας
20 & 21 Απριλίου (20:00) – Δημοτικό Θέατρο Λευκωσίας
25 Απριλίου (20:00) – Μαρκίδειο Δημοτικό Θέατρο Πάφου
8, 9 & 10 Μαΐου (20:00) – Θέατρο Ριάλτο, Λεμεσός
Κύριος Χορηγός: Τμήμα Σύγχρονου Πολιτισμού – Υφυπουργείο Πολιτισμού
Εισιτήρια προπωλούνται στις ιστοσελίδας της SoldOut Tickets και του Θεάτρου Ριάλτο.
ΣΥΝΤΕΛΕΣΤΕΣ:
Συγγραφέας: Λουΐζα Παπαλοΐζου
Σκηνοθεσία & Διασκευή: Μαρία Κυριάκου
Σκηνικά: Έλενα Κοτασβήλι
Κοστούμια: Κωνσταντίνα Ανδρέου
Κίνηση & χορογραφία: Παναγιώτης Τοφή
Μουσική σύνθεση & διδασκαλία: Γιάννης Κουτής
Σχεδιασμός φωτισμού: Βασίλης Πετεινάρης
Video art: Ράχμε Βεζίρογλου
Φωτογραφίες: Δημήτρης Λούτσιος
Οπτική επικοινωνία: Δημήτρης Σωτηρίου
Βοηθός σκηνοθέτη: Μαρία Πισιήλη
Βοηθός σκηνογράφου & ενδυματολόγου: Θέτις Χριστοφόρου
Τεχνική διεύθυνση: Αχιλλέας Μουσκής
Παίζουν (με αλφαβητική σειρά):
Γιώργος Αναγιωτός
Χρυστάλλα Βάσου
Γρηγόρης Γεωργίου
Έλενα Καλλινίκου
Στέλιος Καλλιστράτης
Γιάννης Καραούλης
Γιάννης Κόκκινος
Ζωή Κυπριανού
Γιάννης Οικονομίδης
Χάρης Πισίας
Πέννυ Φοινίρη
Μυρσίνη Χριστοδούλου
Διεύθυνση Παραγωγής: Σταύρος Σταύρου
Βοηθός Παραγωγής: Άντρη Ηρακλέους

Χαμπής - Να σπάσει ο Πάγος Απρίλης 2026 στη Λάρνακα
2026-04-20 20:00 | Avalon Live, pieridi 6-8, Λάρνακα, Λάρνακα, 6023
Ο Χαμπής Δαμιανού παρουσιάζει την stand-up comedy παράσταση του με τίτλο “Να σπάσει ο Πάγος”, στη Λάρνακα και στο Avalon Live!
👉 Δευτέρα 20 Απριλίου 2026 – 20:00
Εισιτήρια στην ιστοσελίδα της Motion Comedy
